  Туспуктэм: vk.com (Александр Бречалов) Наталия Сильвестрова Удмуртиын 2024-тӥ арын агрономъёслы, пудо-живот вордӥсьёслы, механизаторъёслы, пудо эмъясьёслы, визьнодасьёслы, дышетӥсьёслы, эмчиослы 37 корка пуктозы. Ужъёсты «Комплексное развитие сельских территорий» программа улсын быдэстозы. Со сярысь элькунлэн тӧроез Александр Бречалов «ВКонтакте» мерлыко вотэсысь бамаз ивортӥз. 14 корка Вотка ёросын ӝутозы, тямыс – Кез ёросын, сизьым  – Ува ёросын, куинь  – Дэбес ёросын, быдэн кыкен – Алнаш но Глаз ёросъёсын, одӥг – Сьӧлта ёросын. Лыдметэз ёрос администрациослэн но гурт возёсъёслэн куриськонъёссыъя лэсьтӥзы. Гурт ужбергатонниос но пуктӥськонэ пыриськозы. Вить ар ортчыса, ужасьёссы юртсэс огъя дунызлэсь 10 процентсэ тырыса басьтыны быгатозы, 10 ар ужаса – одӥг процентсэ гинэ. « Тросгес пуктӥськыны быгатомы шуыса малпаськомы – Россиысь гурт возёсъя министерство ватсаса коньдон висъянлы куриськонъёс люка. Программае пыриськыны эшшо 74 ужбергатонниосмы дасесь » Александр Бречалов, Удмуртилэн тӧроез Тодэ вайытом, 2023-тӥ арын 12 ёросын 84 юрт пуктӥзы. 39 семья выль улон интыязы выжиз ини, кылемез туэ интыяськозы ни. Тегъёс: гуртвозёс корка лэсьтӥськон Удмуртия гурт  